**สำเนารายงานการประชุมสภาองค์การบริหารส่วนตำบลสร้างถ่อน้อย**

**สมัยสามัญ สมัยที่ 2 ครั้งที่ 2 ประจำปี 2561**

**วันที่ 15 เดือน พฤษภาคม พ.ศ. 2561 เวลา 09.00 น.**

**ณ ห้องประชุมสภาองค์การบริหารส่วนตำบลสร้างถ่อน้อย**

**ผู้เข้าประชุม 26 คน ผู้ไม่มาประชุม - คน**

|  |  |  |  |  |
| --- | --- | --- | --- | --- |
| ที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1 | นายสุวรรณ์ บุษย์จันทร์ | ประธานสภาฯ | สุวรรณ์ บุษย์จันทร์ |  |
| 2 | นายแฮม สุภชาติ | รองประธานสภาฯ | แฮม สุภชาติ |  |
| 3 | นายทองคำ สายสะอาด | ส.อบต. หมู่.1 | ทองคำ สายสะอาด |  |
| 4 | นายคูณ ละมุล | ส.อบต. หมู่.1 | คูณ ละมุล |  |
| 5 | นายทองพูล เมฆมนต์ | ส.อบต. หมู่.2 | ทองพูล เมฆมนต์ |  |
| 6 | นายสาคร รวมวงค์ | ส.อบต. หมู่.2 | สาคร รวมวงค์ |  |
| 7 | นายบุญ มณีพันธ์ | ส.อบต. หมู่.3 | บุญ มณีพันธ์ |  |
| 8 | นายเทียรชัย สายสุด | ส.อบต. หมู่.3 | เทียรชัย สายสุด |  |
| 9 | นายประดิษฐ์ ศรีมาชัย | ส.อบต. หมู่.5 | ประดิษฐ์ ศรีมาชัย |  |
| 10 | นายลำไย วิริยะพันธ์ | ส.อบต. หมู่.5 | ลำไย วิริยะพันธ์ |  |
| 11 | นายวัลลภ คุณสัตย์ | ส.อบต. หมู่.6 | วัลลภ คุณสัตย์ |  |
| 12 | นายอุดม มีศรี | ส.อบต. หมู่.6 | อุดม มีศรี |  |
| 13 | นายสมพงษ์ อาศัย | ส.อบต. หมู่.7 | สมพงษ์ อาศัย |  |
| 14 | นายถวิล กลมเกลียว | ส.อบต. หมู่.7 |  | ลา |
| 15 | นายอดุลย์ ยืนสุข | ส.อบต. หมู่.8 | อดุลย์ ยืนสุข |  |
| 16 | นายอุทัย สมบูรณ์ | ส.อบต. หมู่.9 | อุทัย สมบูรณ์ |  |
| 17 | นายวัฒนา สมานพงษ์ | ส.อบต. หมู่.9 | วัฒนา สมานพงษ์ |  |
| 18 | นายสมบัติ อุดมลาภ | ส.อบต. หมู่.10 | สมบัติ อุดมลาภ |  |
| 19 | นายบุญมา มาลาอุตม์ | ส.อบต. หมู่.10 | บุญมา มาลาอุตม์ |  |
| 20 | นายณรงค์ฤทธิ์ สายสะอาด | ส.อบต. หมู่.11 | ณรงค์ฤทธิ์ สายสะอาด |  |
| 21 | นายอุบล กุลวงค์ | ส.อบต. หมู่.11 | อุบล กุลวงค์ |  |
| 22 | นายวิชิต สุขใจ | ส.อบต. หมู่.12 | วิชิต สุขใจ |  |
| 23 | นายสมร มูลเพ็ญ | ส.อบต. หมู่.12 | สมร มูลเพ็ญ |  |
| 24 | นายทองดี บุญปก | ส.อบต. หมู่.13 | ทองดี บุญปก |  |
| 25 | นายสุมล นวลเพ็ญ | ส.อบต. หมู่.13 | สุมล นวลเพ็ญ |  |
| 26 | นายธนิต เสียงใส | เลขานุการสภา อบต. | ธนิต เสียงใส |  |

-2-

**ผู้เข้าร่วมประชุม 9 คน**

|  |  |  |  |  |
| --- | --- | --- | --- | --- |
| ที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1 | นายดาบชัย พิทักษ์เทพสมบัติ | นายก อบต. | ดาบชัย พิทักษ์เทพสมบัติ |  |
| 2 | นายณัฐพล ศิริคุณ | รองนายก อบต. | ณัฐพล ศิริคุณ |  |
| 3 | นายสมศักดิ์ สุนทรพินิจ | รองนายก อบต. | สมศักดิ์ สุนทรพินิจ |  |
| 4 | นางสาวนนทพร สมัครไทย | รองปลัด อบต. | นนทพร สมัครไทย |  |
| 5 | นางสาวอัญญ์พิชญ์ คุณสัตย์ | ผู้อำนวยกองคลัง | อัญญ์พิชญ์ คุณสัตย์ |  |
| 6 | นายยอดเพชร พรมหล่อ | ผู้อำนวยการกองช่าง | ยอดเพชร พรมหล่อ |  |
| 7 | นางจริยา พรมหล่อ | นักวิเคราะห์นโยบายและแผน | จริยา พรมหล่อ |  |
| 8 | นางสาววิไลวรรณ ลุนพรม | นักวิชาการศึกษา | วิไลวรรณ ลุนพรม |  |
| 9 | นายเชวงศักดิ์ พุทโธ | นักวิชาการสาธารณสุข | เชวงศักดิ์ พุทโธ |  |

**เริ่มประชุมเวลา 09.00 น**

เมื่อที่ประชุมพร้อมแล้ว ประธานสภาองค์การบริหารส่วนตำบลสร้างถ่อน้อย ได้จุดธูปเทียนบูชา พระรัตนตรัย เลขานุการสภาองค์การบริหารส่วนตำบลสร้างถ่อน้อย อ่านประกาศเรียกประชุมสภาองค์การบริหารส่วนตำบลสร้างถ่อน้อย สมัยสามัญ สมัยที่ 2 ครั้งที่ 2 ประจำปี พ.ศ. 2561 ตามมติที่ประชุมสภาองค์การบริหารส่วนตำบลสร้างถ่อน้อย สมัยสามัญ ประจำปี พ.ศ. 2560 สมัยแรก เมื่อวันที่ 7 กุมภาพันธ์ 2560 เห็นชอบให้มีการกำหนดสมัยประชุมสามัญ ประจำปี พ.ศ. 2561 โดยกำหนดสมัยสามัญ สมัยที่ 2 ประจำปี พ.ศ. 2561 เริ่มวันที่ 1 พฤษภาคม 2561 มีกำหนด 15 วัน นั้น

บัดนี้ สภาองค์การบริหารส่วนตำบลสร้างถ่อน้อย มีเรื่องพิจารณาในวงงานขององค์การบริหารส่วนตำบลสร้างถ่อน้อย จึงอาศัยอำนาจตามความ ในข้อ 22 แห่งระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 จึงเรียกประชุมสภาองค์การบริหารส่วนตำบล สร้างถ่อน้อย สมัยสามัญ ประจำปี พ.ศ. 2561 สมัยที่ 2 ครั้งที่ 2 ในวันที่ 15 พฤษภาคม 2561 ณ ห้องประชุมองค์การบริหารส่วนตำบลสร้างถ่อน้อย

 นายสุวรรณ์ บุษย์จันทร์ ประธานสภาองค์การบริหารส่วนตำบลสร้างถ่อน้อย ได้กล่าวเปิดประชุมตามระเบียบวาระต่างๆ ดังนี้

**ระเบียบวาระที่ 1 เรื่อง ที่ประธานแจ้งให้ที่ประชุมทราบ**

นายสุวรรณ์ บุษย์จันทร์ ประธานสภาองค์การบริหารส่วนตำบลสร้างถ่อน้อย ได้แจ้งเรื่องให้ที่ประชุมรับทราบดังต่อไปนี้

1.1 แจ้งเรื่องมีสมาชิกสภาองค์การบริหารส่วนตำบลสร้างถ่อน้อยขอลาจำนวน 1 ราย คือ นายถวิล กลมเกลียว สมาชิกสภาองค์การบริหารส่วนตำบลสร้างถ่อน้อย หมู่ที่ 7 ขอลาเพื่อไปทำธุระที่กรุงเทพมหานคร และได้ยื่นใบลาไว้อย่างถูกต้อง ตามระเบียบกระทรวงมหาดไทยว่าด้วยการลา

1.2 แจ้งว่าวันนี้สมาชิกสภาองค์การบริหารส่วนตำบลสร้างถ่อน้อย จะได้พิจารณาการจ่ายขาดเงินสะสมเพื่อแก้ไขปัญหาความเดือดร้อนของประชาชน

**มติที่ประชุม รับทราบ**

-3-

**ระเบียบวาระที่ 2 เรื่อง รับรองรายงานการประชุมครั้งที่ผ่านมา**

**มติที่ประชุม รับรองรายงานการประชุมสมัยสามัญ สมัยที่ 2 ประจำปี 2561**

**เมื่อวันที่ 8 เดือน พฤษภาคม 2561**

 **ระเบียบวาระที่ 3 เรื่อง เพื่อทราบ**

**3.1** นายธนิต เสียงใส ปลัดองค์การบริหารส่วนตำบลสร้างถ่อน้อยได้รับมอบหมายจากนายกองค์การบริหารส่วนตำบลสร้างถ่อน้อย ให้ชี้แจงว่าศูนย์ยุติธรรมชุมชน ตำบลสร้างถ่อน้อย ร่วมกับองค์การบริหารส่วนตำบลสร้างถ่อน้อยและศูนย์ยุติธรรมจังหวัดอำนาจเจริญ ขอเชิญผู้นำชุมชนตำบลสร้างถ่อน้อย ประกอบด้วย ผู้ใหญ่บ้านและสมาชิกสภาองค์การบริหารส่วนตำบลสร้างถ่อน้อยทุกหมู่บ้าน หมู่ละ 4 คน มาร่วมประชุมรับฟังการให้ความรู้ด้านกฎหมายใน 6 เรื่อง ประกอบด้วย

 1. สิทธิมนุษยชน

 2. การบริหารให้ความช่วยเหลือกองทุนยุติธรรม

 3. ปัญหาหนี้สินนอกระบบและในระบบ

 4. ปัญหาการยึดทรัพย์

 5. การประกันตัวผู้ต้องหามีกี่ขั้นตอน

 6. โทษการลักเล็กขโมยน้อย

โดยกำหนดการประชุมในวันที่ 21 พฤษภาคม 2561 เวลา 08.00 น. – 12.00 น. ณ ห้องประชุมองค์การบริหารส่วนตำบลสร้างถ่อน้อย

**3.2** นายธนิต เสียงใส ปลัดองค์การบริหารส่วนตำบลสร้างถ่อน้อยได้รับมอบหมายจากนายกองค์การบริหารส่วนตำบลสร้างถ่อน้อย ให้ชี้แจงว่าสำนักงานพัฒนาวิทยาศาสตร์และเทคโนโลยีแห่งชาติ (สวทช.) โดยศูนย์พันธุวิศวกรรมและเทคโนโลยีชีวภาพแห่งชาติ ได้ร่วมสนองพระราชดำริโครงการอนุรักษ์พันธุกรรมพืชอันเนื่องมาจากพระราชดำริสมเด็จพระเทพรัตนราชสุดาฯ สยามบรมราชกุมารี (อพ.สธ.) ในการดำเนินโครงการวิจัยเรื่อง “โครงการศึกษาความหลากหลายทางชีวภาพและอนุกรมวิธานเห็ดรับประทานได้และเห็ดที่ใช้ประโยชน์พื้นที่ป่าดงใหญ่ ตำบลสร้างถ่อน้อย อำเภอหัวตะพาน จังหวัดอำนาจเจริญ” ซึ่งเป็นความร่วมมือระหว่าง ศูนย์ฯ กับสำนักงานพัฒนาเศรษฐกิจจากฐานชีวภาพ (องค์การมหาชน) (สพภ.) โดยแผนการดำเนินงานที่ได้รับการอนุมัติจาก อพ.สธ. ในปีงบประมาณ 2561 คือการสำรวจและเก็บตัวอย่างเห็ดในพื้นที่จังหวัดอำนาจเจริญ

ในการนี้ เพื่อให้การดำเนินโครงการวิจัยฯ บรรลุตามแผนการดำเนินงานที่ตั้งไว้ สวทช. มีความจำเป็นต้องเข้าทำการศึกษาวิจัยในเขตพื้นที่จังหวัดอำนาจเจริญ ซึ่งพื้นที่ดังกล่าวได้เข้าร่วมสนองพระราชดำริในโครงการ อพ.สธ. สวทช. จึงใคร่ขอความอนุเคราะห์ในการประสานการดำเนินการในพื้นที่จังหวัดอำนาจเจริญ ตามกำหนดการสำรวจและเก็บตัวอย่างเห็ดปีงบประมาณ 2561 โดยผู้ประสานการดำเนินดังกล่าวคือ นางสาวธิติยา บุญประเทือง หัวหน้าแผนปฏิบัติงานโครงการวิจัยฯ จึงขอแจ้งให้สมาชิกสภาองค์การบริหารส่วนตำบลสร้างถ่อน้อยทราบและประสานผู้นำหมู่บ้านต่อไป

**มติที่ประชุม รับทราบ**

-4-

**ระเบียบวาระที่ 4 เรื่อง เพื่อพิจารณา**

 **4.1 นายกองค์การบริหารส่วนตำบลสร้างถ่อน้อย เสนอโครงการขออนุมัติจ่ายขาดเงินสะสม เพื่อแก้ไขปัญหาความเดือดร้อนของประชาชน**

-นายสุวรรณ์ บุษย์จันทร์ ประธานสภาองค์การบริหารส่วนตำบลสร้างถ่อน้อย ขอให้นายกองค์การบริหารส่วนตำบลสร้างถ่อน้อยชี้แจง

-นายดาบชัย พิทักษ์เทพสมบัติ นายกองค์การบริหารส่วนตำบลสร้างถ่อน้อย ได้ชี้แจงว่าได้ดำเนินการตามระเบียบการจ่ายขาดเงินสะสมว่าเป็นโครงการที่อยู่ในแผนพัฒนาและจ่ายตามอำนาจหน้าที่ขององค์การบริหารส่วนตำบลสร้างถ่อน้อยตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม ข้อ 89 ประกอบกับตามหนังสือ ด่วนที่สุด ที่ มท 0808.2/ว 7272 ลงวันที่ 26 ธันวาคม 2560 เรื่องแนวทางการจ่ายขาดเงินสะสมขององค์กรปกครองส่วนท้องถิ่นเพื่อสนับสนุนนโยบายของรัฐบาลในการสร้างความเข้มแข็งให้แก่องค์กรปกครองส่วนท้องถิ่น และหนังสืออำเภอหัวตะพาน ด่วนที่สุด ที่ อจ 0023.12/ว 514 ลงวันที่ 16 กุมภาพันธ์ 2561 เรื่องเร่งรัดการเบิกจ่ายเงินตามแนวทางการใช้จ่ายเงินสะสมขององค์กรปกครองส่วนท้องถิ่นเพื่อสนับสนุนนโยบายของรัฐบาลในการสร้างความเข้มแข็งให้แก่องค์กรปกครองส่วนท้องถิ่น โดยได้แจ้งว่าขณะนี้องค์การบริหารส่วนตำบลสร้างถ่อน้อยยอดเงินสะสมประกอบการจ่ายขาดเงินสะสมดังนี้

1. ข้อมูลเงินสะสม/สำรองจ่ายที่จำเป็น ณ วันที่ 31 มีนาคม 2561

-เงินสะสมที่นำไปใช้ได้ ณ ปัจจุบันหลังจากตรวจสอบยอดเงิน 6,832,911.63 บาท

 และหักเงินสะสมที่ต้องส่งฝาก ก.ส.ท. หรือ ก.ส.อ. แล้ว

-สำรองจ่ายเงินสะสมที่มีภาระผูกพันแล้ว แต่ยังไม่ได้จ่าย 24,500.00 บาท

 แต่ยังไม่ได้ดำเนินการหรืออยู่ระหว่างดำเนินการและยังไม่ได้เบิกจ่าย

-คงเหลือเงินสะสมที่นำไปใช้ ณ ปัจจุบัน 6,808,411.63 บาท

-สำรองงบบุคลากร ประมาณ 2 เดือน 1,920,000.00 บาท

-สำรองกรณียังไม่ได้รับจัดสรรเงินอุดหนุน

-เงินเดือน ค่าตอบแทนครูผู้ดูแลเด็ก ประมาณ 3 เดือน 690,360.00 บาท

-อื่นๆ เช่น เบี้ยผู้สูงอายุ ผู้พิการ ประมาณ 1 เดือน 1,300,000.00 บาท

-เงินสะสมคงเหลือ 2,898,051.63 บาท

-สำรองกรณีสาธารณภัย 10% 289,805.16 บาท

-คงเหลือเงินสะสมที่นำไปใช้จ่ายได้ 2,608,246.47 บาท

2. ทุนสำรองเงินสะสม ณ วันที่ 31 ธันวาคม 2561 จำนวน 11,011,197.01 บาท

ทั้งนี้นายกองค์การบริหารส่วนตำบลสร้างถ่อน้อยเห็นว่ามีรายรับขององค์การบริหารส่วนตำบล สร้างถ่อน้อยเพียงพอและคาดว่าสามารถใช้จ่ายเงินกรณีดังกล่าวข้างต้นได้ถึงสิ้นปีงบประมาณ 2561 และนายกองค์การบริหารส่วนตำบลสร้างถ่อน้อยได้มอบหมายให้ นายยอดเพชร พรมหล่อ ผู้อำนวยการกองช่าง ได้ชี้แจงรายละเอียดโครงการจ่ายขาดเงินสะสมต่อไป

-5-

-นายยอดเพชร พรมหล่อ ผู้อำนวยการกองช่าง ได้ขอให้ที่ประชุมได้แก้ไขข้อความที่ตกหล่นในโครงการจ่ายขาดเงินสะสมที่ยังไม่ถูกต้อง คือโครงการที่ 8,10, และ 19 ดังนี้

-โครงการที่ 8 จากเดิม ขนาดกว้าง 05.0 เมตร เปลี่ยนเป็น ขนาดกว้าง 0.50 เมตร

-โครงการที่ 10 จากเดิม ขนาดกว้าง 1,200 ตารางเมตร เปลี่ยนเป็น ขนาด 1,200 ตารางเมตร

-โครงการที่ 19. จากเดิม เพื่อเป็นค่าก่อสร้างถนนคอนกรีตเสริมเหล็ก หมู่ที่ 9 สายถนน รพช. – หนอง เปลี่ยนเป็น เพื่อเป็นค่าก่อสร้างถนนคอนกรีตเสริมเหล็ก หมู่ที่ 9 สายถนน รพช. – หนองดิน

 -และได้ชี้แจงรายละเอียดโครงการที่จะจ่ายขาดเงินสะสม จำนวน 31 โครงการ รวมเป็นเงินจำนวนทั้งสิ้น 2,597,800.- บาท (-สองล้านห้าแสนเก้าหมื่นเจ็ดพันแปดร้อยบาทถ้วน-) รายละเอียดโครงการดังนี้

**1. โครงการก่อสร้างถนนดินพร้อมลงหินลูกรัง หมู่ที่ 1 สายบ้านนายประสงค์ รอบหมู่บ้าน เป็นเงิน 140,400 บาท**

 เพื่อเป็นค่าก่อสร้างถนนดินพร้อมลงหินลูกรัง หมู่ที่ 1 สายบ้านายประสงค์ รอบหมู่บ้าน ขนาดกว้าง 4.00 เมตร ยาว 145.00 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**2. โครงการก่อสร้างถนนคอนกรีตเสริมเหล็ก หมู่ที่ 1 สายทิศเหนือหมู่บ้าน เป็นเงิน 59,600 บาท**

เพื่อเป็นค่าก่อสร้างถนนคอนกรีตเสริมเหล็ก หมู่ที่ 1 สายทิศเหนือหมู่บ้าน ขนาดกว้าง 4.00 เมตร ยาว 27.00 เมตร หนา 0.15 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**3. โครงการก่อสร้างถนนคอนกรีตเสริมเหล็ก หมู่ที่ 2 สายบ้านคำน้อย – สร้างถ่อใน เป็นเงิน 200,000 บาท**

เพื่อเป็นค่าก่อสร้างถนนคอนกรีตเสริมเหล็ก หมู่ที่ 2 สายบ้านคำน้อย – สร้างถ่อใน ขนาดกว้าง 5.00 เมตร ยาว 67.50 เมตร หนา 0.15 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**4. โครงการก่อสร้างร่องระบายน้ำ แบบฝาปิดเหล็ก หมู่ที่ 3 สายหน้าบ้านนางรักษ์ – แยกวัดป่า เป็นเงิน 200,000 บาท**

เพื่อเป็นค่าก่อสร้างร่องระบายน้ำ แบบฝาปิดเหล็ก หมู่ที่ 3 สายหน้าบ้านนางรักษ์ – แยกวัดป่า ขนาดกว้าง 0.50 เมตร ยาว 74.00 เมตร ลึก 0.25 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**5. โครงการขุดเจาะบ่อบาดาลและซัมเมอร์สซิเบิ้ล พร้อมอุปกรณ์ หมู่ที่ 4 เป็นเงิน 100,000 บาท**

เพื่อเป็นค่าขุดเจาะบ่อบาดาลและซัมเมอร์สซิเบิ้ล พร้อมอุปกรณ์ หมู่ที่ 4 ขนาดลึกไม่น้อยกว่า 40.00 เมตร พร้อมติดตั้งเครื่องซัมเมอร์สซิเบิ้ล 1.50 แรงม้า รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

-6-

**6. โครงการก่อสร้างถนนคอนกรีตเสริมเหล็ก หมู่ที่ 4 สายหน้าบ้านนายสว่าง เป็นเงิน 100,000 บาท**

เพื่อเป็นค่าก่อสร้างถนนคอนกรีตเสริมเหล็ก หมู่ที่ 4 สายหน้าบ้านนายสว่าง ขนาดกว้าง 4.00 เมตร ยาว 42.5 เมตร หนา 0.15 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**7. โครงการก่อสร้างร่องระบายน้ำ แบบฝาปิดเหล็ก หมู่ที่ 5 เป็นเงิน 176,000 บาท**

 เพื่อเป็นค่าก่อสร้างร่องระบายน้ำ แบบฝาปิดเหล็ก หมู่ที่ 5 ขนาดกว้าง 0.50 เมตร ยาว 65.00 เมตร ลึก 0.25 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**8. โครงการเสริมสันฝายปากห้วยนา หมู่ที่ 5 เป็นเงิน 44,000 บาท**

 เพื่อเป็นค่าเสริมสันฝายปากห้วยนา หมู่ที่ 5 ขนาดกว้าง 0.50 เมตร ยาว 27.00 เมตร หนา 0.50 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**9. โครงการก่อสร้างถนนดินพร้อมลงหินลูกรัง หมู่ที่ 6 สายดอนปู่ตา – หนองหิน เป็นเงิน 52,000 บาท**

 เพื่อเป็นค่าก่อสร้างถนนดินพร้อมลงหินลูกรัง หมู่ที่ 6 สายดอนปู่ตา – หนองหิน ขนาด 4.00 เมตร ยาว 200.00 เมตร เสริมคันทางเฉลี่ย 0.50 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**10. โครงการก่อสร้างลานเอนกประสงค์ หมู่ที่ 6 หน้าลานเจ้าปู่ บ้านหนองไหล เป็นเงิน 33,500 บาท**

 เพื่อเป็นค่าก่อสร้างลานเอนกประสงค์ หมู่ที่ 6 หน้าลานเจ้าปู่ บ้านหนองไหล ขนาด 1,200 ตารางเมตร ลูกรังหนา 0.10 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**11. โครงการก่อสร้างถนนคอนกรีตเสริมเหล็ก หมู่ที่ 6 สายหอประปา(ใหม่) – ดอนปู่ตา เป็นเงิน 93,900 บาท**

 เพื่อเป็นค่าก่อสร้างถนนคอนกรีตเสริมเหล็ก หมู่ที่ 6 สายหอประปา(ใหม่) – ดอนปู่ตา ขนาดกว้าง 4.00 เมตร ยาว 42.00 เมตร หนา 0.15 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**12. โครงการเสริมผิวจราจรถนนคอนกรีต หมู่ที่ 7 สายข้างบ้านพ่อเปี่ยง มูลเพ็ญ เป็นเงิน 19,500 บาท**

 เพื่อเป็นค่าเสริมผิวจราจรถนนคอนกรีต หมู่ที่ 7 สายข้างบ้านพ่อเปี่ยง มูลเพ็ญ ขนาดกว้าง 4.00 เมตร ยาว 17.00 เมตร หนา 0.07 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

-7-

**13. โครงการก่อสร้างถนนคอนกรีตเสริมเหล็ก หมู่ที่ 7 สายหน้าบ้านผู้ใหญ่บ้าน เป็นเงิน 82,500 บาท**

 เพื่อเป็นค่าก่อสร้างถนนคอนกรีตเสริมเหล็ก หมู่ที่ 7 สายหน้าบ้านผู้ใหญ่บ้าน ขนาดกว้าง 4.00 เมตร ยาว 37.00 เมตร หนา 0.15 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**14. โครงการก่อสร้างถนนดินพร้อมลงหินลูกรัง หมู่ที่ 7 สายโนนเค็ง –ทางเชื่อมบ้านเหล่าขวาว เป็นเงิน 68,000 บาท**

 เพื่อเป็นค่าก่อสร้างถนนดินพร้อมลงหินลูกรัง หมู่ที่ 7 สายโนนเค็ง –ทางเชื่อมบ้านเหล่าขวาว ขนาดกว้าง 3.00 เมตร ยาว 240.00 เมตร เสริมคันทางเฉลี่ย 1.00 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**15. โครงการก่อสร้างร่องระบายน้ำ แบบฝาปิดเหล็ก หมู่ที่ 8 สายหน้าบ้านนายประกิจ เสน่หา เป็นเงิน** **200,000 บาท**

 เพื่อเป็นค่าก่อสร้างร่องระบายน้ำ แบบฝาปิดเหล็ก หมู่ที่ 8 สายหน้าบ้านนายประกิจ เสน่หา ขนาดกว้าง 0.50 เมตร ยาว 74.00 เมตร ลึก 0.25 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**16. โครงการซ่อมแซมถนนลูกรัง หมู่ที่ 9 สายหนองหัวช้าง – บ้านโพนขวาว เป็นเงิน 58,000 บาท**

 เพื่อเป็นค่าซ่อมแซมถนนลูกรัง หมู่ที่ 9 สายหนองหัวช้าง – บ้านโพนขวาว ขนาดกว้าง 3.00 เมตร ยาว 630.00 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**17. โครงการก่อสร้างถนนลูกรัง หมู่ที่ 9 สายหนองหัวช้าง – แยกหนองแวง เป็นเงิน 43,000 บาท**

 เพื่อเป็นค่าก่อสร้างถนนลูกรัง หมู่ที่ 9 สายหนองหัวช้าง – แยกหนองแวง ขนาดกว้าง 3.00 เมตร ยาว 250.00 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**18. โครงการก่อสร้างถนนลูกรัง หมู่ที่ 9 สายนานายสำลี – ต้นตาลเก้ายอด เป็นเงิน 20,700 บาท**

 เพื่อเป็นค่าก่อสร้างถนนลูกรัง หมู่ที่ 9 สายนานายสำลี – ต้นตาลเก้ายอด ขนาดกว้าง 3.00 เมตร ยาว 260.00 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**19. โครงการก่อสร้างถนนคอนกรีตเสริมเหล็ก หมู่ที่ 9 สายถนน รพช. – หนองดิน เป็นเงิน 78,300 บาท**

 เพื่อเป็นค่าก่อสร้างถนนคอนกรีตเสริมเหล็ก หมู่ที่ 9 สายถนน รพช. – หนองดิน ขนาดกว้าง 4.00 เมตร ยาว 33.50 เมตร หนา 0.15 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

-8-

**20. โครงการก่อสร้างเสริมผิวจราจรถนนคอนกรีต หมู่ที่ 10 สายกลางหมู่บ้าน เป็นเงิน 115,600 บาท**

 เพื่อเป็นค่าก่อสร้างเสริมผิวจราจรถนนคอนกรีต หมู่ที่ 10 สายกลางหมู่บ้าน พื้นที่ก่อสร้างไม่น้อยกว่า 360 ตารางเมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**21. โครงการเสริมผิวจราจรถนนลูกรัง หมู่ที่ 10 สายบ้านใหม่พัฒนา – ลำเซบาย เป็นเงิน 82,800 บาท**

 เพื่อเป็นค่าเสริมผิวจราจรถนนลูกรัง หมู่ที่ 10 สายบ้านใหม่พัฒนา – ลำเซบาย ขนาดกว้าง 4.00 เมตร ยาว 200.00 เมตร เสริมคันทางเฉลี่ย 0.60 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**22. โครงการซ่อมแซมถนนคอนกรีตเสริมเหล็ก หมู่ที่ 11 สายภายในหมู่บ้าน เป็นเงิน 169,900 บาท**

 เพื่อเป็นค่าซ่อมแซมถนนคอนกรีตเสริมเหล็ก หมู่ที่ 11 สายภายในหมู่บ้าน ขนาดกว้าง 4.00 เมตร ยาว 147.00 เมตร หนา 0.07 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**23. โครงการก่อสร้างถนนลูกรัง หมู่ที่ 12 สายทางไปหนองตาเป เป็นเงิน 21,700 บาท**

 เพื่อเป็นค่าก่อสร้างถนนลูกรัง หมู่ที่ 12 สายทางไปหนองตาเป ขนาดกว้าง 3.00 เมตร ยาว 250.00 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**24. โครงการก่อสร้างถนนลูกรัง หมู่ที่ 12 สายทางไปนานายราตรี เป็นเงิน 14,600 บาท**

 เพื่อเป็นค่าก่อสร้างถนนลูกรัง หมู่ที่ 12 สายทางไปนานายราตรี ขนาดกว้าง 2.50 เมตร ยาว 200.00 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**25. โครงการก่อสร้างถนนลูกรัง หมู่ที่ 12 สายทางไปนานายวันทอง เป็นเงิน 20,800 บาท**

 เพื่อเป็นค่าก่อสร้างถนนลูกรัง หมู่ที่ 12 สายทางไปนานายวันทอง ขนาดกว้าง 3.00 เมตร ยาว 170.00 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**26. โครงการก่อสร้างถนนลูกรัง หมู่ที่ 12 สายทางไปนานายแสวง หอมแสง เป็นเงิน 17,400 บาท**

 เพื่อเป็นค่าก่อสร้างถนนลูกรัง หมู่ที่ 12 สายทางไปนานายแสวง หอมแสง ขนาดกว้าง 3.00 เมตร ยาว 200.00 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**27. โครงการก่อสร้างถนนลูกรัง หมู่ที่ 12 สายทางไปหนองสามขา เป็นเงิน 13,900 บาท**

เพื่อเป็นค่าก่อสร้างถนนลูกรัง หมู่ที่ 12 สายทางไปหนองสามขา ขนาดกว้าง 3.00 เมตร ยาว 160.00 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**28. โครงการก่อสร้างถนนลูกรัง หมู่ที่ 12 สายทางไปนานายสวรรค์ เป็นเงิน 51,700 บาท**

 เพื่อเป็นค่าก่อสร้างถนนลูกรัง หมู่ที่ 12 สายทางไปนานายสวรรค์ ขนาดกว้าง 4.00 เมตร ยาว 450.00 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

-9-

**29. โครงการก่อสร้างถนนดินพร้อมลงหินลูกรัง หมู่ที่ 7,11,12 สายทางบ้านโนนแคน – หนองคาย เป็นเงิน** **100,000 บาท**

 เพื่อเป็นค่าก่อสร้างถนนดินพร้อมลงหินลูกรัง หมู่ที่ 7,11,12 สายทางบ้านโนนแคน – หนองคาย ขนาดกว้าง 4.00 เมตร ยาว 400.00 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**30. โครงการก่อสร้างร่องระบายน้ำ แบบฝาปิดเหล็ก หมู่ที่ 12 เป็นเงิน 20,000 บาท**

 เพื่อเป็นค่าก่อสร้างร่องระบายน้ำ แบบฝาปิดเหล็ก หมู่ที่ 12 ขนาดกว้าง 0.30 เมตร ยาว 11.00 เมตร ลึก 0.25 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

**31. โครงการก่อสร้างถนนคอนกรีตเสริมเหล็ก หมู่ที่ 13 สายทิศใต้วัด – ลำเซบาย เป็นเงิน 200,000 บาท**

 เพื่อเป็นค่าก่อสร้างถนนคอนกรีตเสริมเหล็ก หมู่ที่ 13 สายทิศใต้วัด – ลำเซบาย ขนาดกว้าง 4.00 เมตร ยาว 85.00 เมตร หนา 0.15 เมตร รายละเอียดตามแบบแปลนที่ อบต.สร้างถ่อน้อยกำหนด ตั้งจ่ายจากเงินจ่ายขาดเงินสะสม

-เมื่อนายยอดเพชร พรมหล่อ ผู้อำนวยการกองช่าง ได้ชี้แจงเสร็จเรียบร้อยแล้ว ประธานสภาองค์การบริหารส่วนตำบลสร้างถ่อน้อย ได้ซักถามสมาชิกสภาองค์การบริหารส่วนตำบลสร้างถ่อน้อยทุกหมู่บ้านว่าเป็นโครงการในหมู่บ้านที่ได้รับความเดือดร้อนจริงทุกหมู่หรือไม่ สมาชิกสภาองค์การบริหารส่วนตำบลสร้างถ่อน้อยทุกหมู่รับว่าเป็นโครงการในแผนพัฒนาหมู่บ้านและมีความต้องการดำเนินการเพื่อแก้ไขปัญหาความเดือดร้อนของประชาชนจริง

-ประธานสภาองค์การบริหารส่วนตำบลสร้างถ่อน้อยได้ให้สมาชิกสภาองค์การบริหารส่วนตำบลสร้างถ่อน้อยได้ซักถามในประเด็นที่ยังสงสัยและมีผู้ซักถามดังนี้

-นายวัลลภ คุณสัตย์ สมาชิกสภาองค์การบริหารส่วนตำบลสร้างถ่อน้อย หมู่ 6 ได้ซักถามรายละเอียดโครงการที่ 8 คือ โครงการเสริมสันฝายปากห้วยนา หมู่ที่ 5 เป็นเงิน 44,000 บาท มีรายละเอียดแบบแปลนครบถ้วนหรือไม่ เป็นไปตามความต้องการของหมู่ 5,6 และ 8 หรือไม่ เพื่อที่จะได้เกิดประโยชน์สูงสุด

 -นายยอดเพชร พรมหล่อ ผู้อำนวยการกองช่าง ได้ชี้แจงว่าจะดำเนินการประสานกับผุ้นำหมู่ 5,6, และ 8 เพื่อให้เกิดประโยชน์สูงสุดในการใช้งาน

 -นายทองคำ สายสะอาด สมาชิกสภาองค์การบริหารส่วนตำบลสร้างถ่อน้อย หมู่ 1 ได้สอบถามว่ามีการจ่ายขาดเงินสะสมทำการขุดลอกเหมืองหนองคายหรือไม่

 -นายธนิต เสียงใส ปลัดองค์การบริหารส่วนตำบลสร้างถ่อน้อย ได้ชี้แจงว่าการหาแนวเขตเหมืองของหนองคายยังไม่แล้วเสร็จตอนนี้อยู่ในช่วงเชิญผู้อยู่ในแนวเขตมาประชุมกันเพื่อกำหนดแนวเขต

 -นายอุทัย สมบูรณ์ สมาชิกสภาองค์การบริหารส่วนตำบลสร้างถ่อน้อย หมู่ 9 ได้สอบถามว่าโครงการที่ 16 คือ โครงการซ่อมแซมถนนลูกรัง หมู่ที่ 9 สายหนองหัวช้าง – บ้านโพนขวาว เป็นเงิน 58,000 บาท มีท่อระบายน้ำด้วยหรือไม่

 -นายยอดเพชร พรมหล่อ ผู้อำนวยการกองช่าง ได้ชี้แจงว่ามีท่อระบายน้ำให้แล้วรายละเอียดตามแบบแปลนที่ อบต.สร้างถ่อน้อย กำหนด

-10-

 -นายสมร มูลเพ็ญ สมาชิกสภาองค์การบริหารส่วนตำบลสร้างถ่อน้อย หมู่ 12 ได้ตรวจสอบโครงการหมู่บ้านแล้วว่าถูกต้องครบถ้วน

 -นายณรงค์ฤทธิ์ สายสะอาด สมาชิกสภาองค์การบริหารส่วนตำบลสร้างถ่อน้อย หมู่ 11 อยากให้นายกองค์การบริหารส่วนตำบลสร้างถ่อน้อยช่วยเร่งทำโครงการที่ 29 คือ โครงการก่อสร้างถนนดินพร้อมลงหินลูกรัง หมู่ที่ 7,11,12 สายทางบ้านโนนแคน – หนองคาย เป็นเงิน 100,000 บาท ก่อน เพราะจะถึงฤดูหว่านข้าวแล้ว

-เมื่อที่ประชุมได้ซักถามในประเด็นต่างๆในการจ่ายขาดเงินสะสมจนครบถ้วนแล้ว ประธานสภาองค์การบริหารส่วนตำบลสร้างถ่อน้อยจึงได้ขอมติที่ประชุมจะเห็นชอบให้จ่ายขาดเงินสะสมเพื่อบรรเทาความเดือดร้อนหรือไม่

**มติที่ประชุม เห็นชอบ 25 เสียง**

 **ไม่เห็นชอบ - เสียง**

 **4.2 โอนเงินเหลือจ่ายตามข้อบัญญัติงบประมาณรายจ่ายประจำปี 2561 ไปตั้งรายการใหม่**

 -**รายการเดิม** โครงการก่อสร้างถนนคอนกรีตเสริมเหล็ก หมู่ที่ 1 สายวงแหวนรอบนอก ตั้งไว้ 300,000 บาท เพื่อจ่ายเป็นค่าก่อสร้างถนนคอนกรีตเสริมเหล็ก หมู่ที่ 1 ดังนี้

-ตั้งไว้ 275,300 บาท เพื่อจ่ายเป็นค่าก่อสร้างถนนคอนกรีตเสริมเหล็ก หมู่ที่ 1 สายวงแหวานรอบนอก ระยะที่ 1 ขนาดกว้าง 4 เมตร ยาว 117 เมตร รายละเอียดตามแบบแปลนที่ อบต.สร้างถ่อน้อยกำหนด

-ตั้งไว้ 24,700 บาท เพื่อจ่ายเป็นค่าก่อสร้างถนนคอนกรีตเสริมเหล็ก หมู่ที่ 1 สายวงแหวานรอบนอก ระยะที่ 2 ขนาดกว้าง 4 เมตร ยาว 10.65 เมตร รายละเอียดตามแบบแปลนที่ อบต.สร้างถ่อน้อยกำหนด (ปรากฏในแผนพัฒนาสี่ปี พ.ศ. 2561-2564 หน้า 83 ข้อ 2)

**มียอดเงินเหลือจ่าย เป็นเงิน 78,756 บาท (-เจ็ดหมื่นแปดพันเจ็ดร้อยห้าสิบหกบาทถ้วน-)**

**-รายการใหม่** โครงการเสริมผิวจราจรถนนคอนกรีตบริเวณหลักบ้าน หมู่ที่ 1 บ้านสร้างถ่อนอกเป็นเงิน 78,756 บาท เพื่อเป็นค่าเสริมผิวจราจรถนนคอนกรีตบริเวณหลักบ้าน หมู่ที่ 1 บ้านสร้างถ่อนอก ขนาดพื้นที่ไม่น้อยกว่า 141 ตารางเมตร หนา 0.15 เมตร รายละเอียดตามแบบแปลนที่ อบต.สร้างถ่อน้อยกำหนด

**มติที่ประชุม เห็นชอบ 25 เสียง**

 **ไม่เห็นชอบ - เสียง**

**ระเบียบวาระที่ 5 เรื่อง อื่นๆ (ถ้ามี)**

มีสมาชิกสภาองค์การบริหารส่วนตำบลสร้างถ่อน้อย ได้ซักถามปัญหาต่างๆ ดังนี้

-นายสมร มูลเพ็ญ สมาชิกสภาองค์การบริหารส่วนตำบลสร้างถ่อน้อย หมู่ 12 ได้สอบถามดังนี้

1. ขอให้ดำเนินการซ่อมแซมท่อประปา หมู่ 12 เนื่องจากผู้รับจ้างได้มาทำถนนแล้วท่อน้ำประปาแตกเสียหาย ได้แจ้งในการประชุม เมื่อวันที่ 8 พฤษภาคม 2561 แล้ว แต่ก็ยังไม่ได้ดำเนินการ

2. ได้รับคำร้องจากราษฎร บ้านโนนแคนว่าโรงงานน้ำแข็งได้ใช้น้ำจากหนองสามขามาผลิตน้ำแข็งว่ามีความสะอาด ปลอดภัยต่อผู้บริโภคหรือผ่านการตรวจสอบ อย. หรือไม่

-11-

-นายดาบชัย พิทักษ์เทพสมบัติ นายกองค์การบริหารส่วนตำบลสร้างถ่อน้อย ได้ชี้แจงว่าจะให้ช่างดำเนินการแก้ไขให้เรื่องท่อประปาที่แตก ส่วนเรื่องของโรงงานน้ำแข็งนั้นจะให้นายเชวงศักดิ์ พุทโธ นักวิชาการสาธารณสุขชำนาญการ ดำเนินการประสานอำเภอและหน่วยงานที่เกี่ยวข้องตรวจสอบให้ต่อไป

 -นายวิชิต สุขใจ สมาชิกสภาองค์การบริหารส่วนตำบลสร้างถ่อน้อย หมู่ 12 แจ้งว่ามีการขุดลอกที่บ้านโนนแคน ไม่ทราบว่าหน่วยงานไหนได้มีการระบายน้ำเพื่อขุดลอก ตอนนี้น้ำจะไม่มีใช้แล้ว ขอให้ปิดน้ำไว้ก่อนจะได้ไหม

-นายยอดเพชร พรมหล่อ ผู้อำนวยการกองช่าง ได้ชี้แจงว่าช่วงนี้ผู้รับจ้างไปขุดลอกอยู่ที่ตำบล เค็งใหญ่ โครงการธนาคารน้ำได้ตำบลละ 1 แห่ง

 -นายดาบชัย พิทักษ์เทพสมบัติ นายกองค์การบริหารส่วนตำบลสร้างถ่อน้อย ได้แจ้งว่ามีงบประมาณที่เหลือจ่าย 5 แสน จึงได้ประสานกับทางอำเภอขอโครงการมาทำที่ตำบลสร้างถ่อน้อยแล้ว

-ประธานสภาองค์การบริหารส่วนตำบลสร้างถ่อน้อย ได้สอบถามนายกองค์การบริหารส่วนตำบลสร้างถ่อน้อย กรณีไปประสานขอรถขยะที่กรุงเทพมหานครได้ผลเป็นอย่างไรบ้าง

-นายดาบชัย พิทักษ์เทพสมบัติ นายกองค์การบริหารส่วนตำบลสร้างถ่อน้อยชี้แจงว่า เป็นรถเก่าของทางเทศบาลให้มาฟรีที่มีสภาพดี ไม่ต้องซ่อมแซมมีอยู่จำนวน 4 คัน มีองค์กรปกครองส่วนท้องถิ่นหลายแห่งต้องการ จึงต้องไปประสานงานอีกครั้ง

-นายบุญมา มาลาอุตม์ สมาชิกสภาองค์การบริหารส่วนตำบลสร้างถ่อน้อย หมู่ 10 บอกว่าถ้าได้มาแล้วต้องมาซ่อมก่อนใช้งานไม่อยากให้รับมา เพราะจะไม่คุ้มกับการรักษาดูแลรถ

-เมื่อไม่มีผู้ใดสงสัยหรือซักถามในประเด็นใดอีกแล้วประธานสภาองค์การบริหารส่วนตำบล สร้างถ่อน้อย จึงได้กล่าวได้ปิดประชุมเวลา 16.20 น.

**มติที่ประชุม รับทราบ**

ลงชื่อ ธนิต เสียงใส ผู้บันทึกรายงานการประชุม

 (นายธนิต เสียงใส)

 เลขานุการสภาองค์การบริหารส่วนตำบลสร้างถ่อน้อย

ลงชื่อ สมร มูลเพ็ญ กรรมการตรวจรายงานการประชุม

 (นายสมร มูลเพ็ญ)

 สมาชิกสภาองค์การบริหารส่วนตำบลสร้างถ่อน้อย หมู่ 12

ลงชื่อ บุญมา มาลาอุตม์ กรรมการตรวจรายงานการประชุม

 (นายบุญมา มาลาอุตม์)

 สมาชิกสภาองค์การบริหารส่วนตำบลสร้างถ่อน้อย หมู่ 10

-12-

ลงชื่อ อุทัย สมบูรณ์ กรรมการตรวจรายงานการประชุม

 (นายอุทัย สมบูรณ์)

 สมาชิกสภาองค์การบริหารส่วนตำบลสร้างถ่อน้อย หมู่ 9

 ลงชื่อ สุวรรณ์ บุษย์จันทร์ ผู้ตรวจรายงานการประชุม

 (นายสุวรรณ์ บุษย์จันทร์)

 ประธานสภาองค์การบริหารส่วนตำบลสร้างถ่อน้อย